عبدالطیف قمر

اصل ناں       عبدلطیف 

تخلص          قمرؔ

ڄمݨ           1988ء 

تعلیم          ایف اے

پیشہ           صحافت

فون نمبر        0301 3627946

جاہ پتہ        وستی حیدر غازی دائرہ دین پناہ تحصیل کوٹ ادو (مظفر ڳڑھ)

 غزل 
رات لمبی تے کالی دھماوݨ کیتے

کوئی نغمہ لکھیجے ہا ڳاوݨ کیتے

ایں کلھیپے کوں آکھو الیندا جُٖلے

ساڈٖے سفریں دی سنگت نبھاوݨ کیتے

کوئی انسان ٹکرے ہا دھرتی اُتے

دھانہہ سُݨاوݨ کیتے ،ڈٖکھ ونڈاوݨ کیتے

اے غنیمت ہے ڈٖو گز قبر مل ونڄے

تن دے کڄݨ کیتے ، سر لکاوݨ کیتے

اوں تاں دنیاں بݨئی ہے محبت کیتے

اے قمرؔ نئیں کہیں کوں رواوݨ کیتے

٭٭٭